
Anexa nr. 4

PROCEDURA DE ACORDARE
[bookmark: _Hlk224303099][bookmark: _Hlk224303847]a reducerii de la plata impozitului pe mijloacele de transport conform art. 469, alin. (21)-(23)  din Codul Fiscal cu modificările și completările ulterioare
I. Reducerea cu 50% a impozitului pentru un singur mijloc de transport, la alegerea contribuabilului
În cazul mijloacelor de transport cu capacitate cilindrică mai mică de 2.000 cmc aflate în proprietatea persoanelor cu handicap grav şi, respectiv a reprezentanţilor legali, pe perioada în care au în îngrijire, supraveghere şi întreţinere persoane cu handicap grav, impozitul se reduce cu 50%, pentru un singur mijloc de transport, la alegerea contribuabilului, potrivit art. 469, alin. (21).

1. Criterii de acordare a reducerii:
Reducerea se acordă dacă sunt îndeplinite cumulativ următoarele condiții:
a) mijlocul de transport se află în proprietatea sau coproprietatea persoanei cu handicap grav, si respectiv a reprezentanților legali pe perioada cat au în îngrijire, supraveghere și întreținere persoane cu handicap grav;
b) persoanele beneficiare și-au îndeplinit toate obligațiile de plată a impozitului/taxelor/amenzilor pentru anul fiscal anterior în termenele prevăzute de lege;
c) mijlocul de transport are o capacitate cilindrică mai mică de 2.000 cmc.

2. Acte necesare
Reducerea de la plata impozitului se acordă pe baza cererii însoțită de copii ale documentelor justificative, certificate conform cu originalul:
a) act identitate al proprietarului persoană fizică;
b) act de proprietate asupra mijlocului de transport (CIV, TALON);
c) certificat de încadrare în grad de handicap;
d) dovada numirii ca reprezentant legal (tutore, curator, hotărâre judecătorească definitivă sau dispoziția comisiei de protecție a copilului/DGASPC prin care a fost instituită tutela sau curatela, parinte –certificat de nastere minor, după caz).

II. Reducerea cu 25% a impozitului pentru un singur mijloc de transport, la alegerea contribuabilului
În cazul mijloacelor de transport cu capacitate cilindrică mai mică de 2.000 cmc aflate în proprietatea persoanelor cu handicap accentuat şi, respectiv a reprezentanţilor legali, pe perioada în care au în îngrijire, supraveghere şi întreţinere persoane cu handicap accentuat, impozitul se reduce cu 25%, pentru un singur mijloc de transport, la alegerea contribuabilului, potrivit art. 469, alin. (22).

1. Criterii de acordare a reducerii:
Reducerea se acordă dacă sunt îndeplinite cumulativ următoarele condiții:

a) mijlocul de transport se află în proprietatea sau coproprietatea persoanei cu handicap accentuat, si respectiv a reprezentanților legali pe perioada cat au în îngrijire, supraveghere și întreținere persoane cu handicap accentuat;
b) persoanele beneficiare și-au îndeplinit toate obligațiile de plată a impozitului/taxelor/amenzilor pentru anul fiscal anterior în termenele prevăzute de lege;
c) mijlocul de transport are o capacitate cilindrică mai mică de 2.000 cmc.

2. Acte necesare
Reducerea de la plata impozitului se acordă pe baza cererii însoțită de copii ale documentelor justificative, certificate conform cu originalul:
a) act identitate al proprietarului persoană fizică;
b) act de proprietate asupra mijlocului de transport (CIV, TALON);
c) certificat de încadrare în grad de handicap;
d) dovada numirii ca reprezentant legal (tutore, curator, hotărâre judecătorească definitivă sau dispoziția comisiei de protecție a copilului/DGASPC prin care a fost instituită tutela sau curatela, parinte –certificat de nastere minor, după caz).
Art. 469, alin. (23) Cod fiscal: „Reducerea de la plata impozitului pe mijloacele de transport, stabilită conform alin. (21)şi (22) se aplică pe baza documentelor justificative valabile la data de 31 decembrie a anului fiscal anterior şi, respectiv, în funcţie de luna în care acestea au fost depuse la organul fiscal local în cazul celor care nu au beneficiat de scutire în anul fiscal anterior, începând cu luna următoare”.

Art. 469, alin. (3) Cod fiscal: “Prin hotărârea prin care s-a stabilit să se acorde scutirea sau reducerea impozitului pe mijloacele de transport, potrivit alin. (2), se dispune şi cu privire la documentele justificative pentru fiecare situaţie în parte, după caz. Scutirea sau reducerea se aplică persoanelor care deţin documente justificative ce sunt depuse la organul fiscal local în termenul stabilit prin hotărârea consiliului local/Consiliului General al Municipiului Bucureşti şi care şi-au îndeplinit obligaţia de plată a impozitului/taxei pentru anul fiscal anterior în termenele prevăzute de lege, începând cu data de 1 ianuarie a anului fiscal următor celui în care a fost emisă hotărârea consiliului local/Consiliului General al Municipiului Bucureşti”.

III Dispoziții finale
Beneficiarii reducerilor au obligația să depună la Primăria Orașului Broșteni declaratii in termen de 30 de zile de la data aparitiei oricareia din urmatoarele situații:
-intervin schimbări privind domiciliul;
-intervin schimbări în ceea ce privește dreptul de proprietate asupra mijlocului de transport;
-intervin schimbari în ceea ce privește gradul de handicap.
Necomunicarea modificărilor intervenite conduce la ridicarea reducerii începând cu data de 01 ianuarie a anului în care a intervenit modificarea.
Potrivit art. IX din ORDONANŢA DE URGENŢĂ nr. 9 din 27 februarie 2026, publicată în MONITORUL OFICIAL nr. 157 din 27 februarie 2026, impozitele şi taxele locale plătite în cuantum mai mare de contribuabilii care intră sub incidenţa art. VII şi art. VIII se regularizează în condiţiile prezentei ordonanţe de urgenţă, sumele respective urmând să fie considerate în contul obligaţiilor fiscale restante ori următoare sau să fie restituite celor îndreptăţiţi, conform reglementărilor legale în vigoare.


Șef Serviciu
Ailenei Maria-Elena 
image1.jpeg




